Akti

Μάθημα Παραδοσιακών Χορών
2024-03-24 16:30 - 18:30, 2024-04-14 17:30 - 19:30, 2024-04-21 17:30 - 19:30, 2024-06-09 18:00 - 19:30, 2024-08-25 18:00 - 19:30, 2024-09-22 18:00 - 19:30, 2024-09-29 18:00 - 19:30, 2024-10-06 18:00 - 19:30 (Europe/Zurich) and 4 more dates | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Ανοιχτό Κάλεσμα για Δημιουργία Λέσχης Ανάγνωσης
2024-04-20 16:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά σε μία πρώτη συνάντηση με στόχο τη δημιουργία μίας λέσχης ανάγνωσης στα πλαίσια του συλλόγου μας!
Γενικός στόχος της λέσχης ανάγνωσης είναι να ενθαρρυνθεί η ανάγνωση ελληνόγλωσσων βιβλίων, καθώς και η επικοινωνία των μελών γύρω από την λογοτεχνία και το βιβλίο γενικότερα, σε ένα περιβάλλον παρεΐστικο και ζεστό. Η προσέγγισή της λέσχης δεν είναι ακαδημαϊκή καθώς στοχεύει να δώσει το κίνητρο σε όσους από μας έχουμε βιβλία στο κομοδίνο μας που σκονίζονται, να τα ανοίξουμε και να τα συζητήσουμε στα πλαίσια μιας παρέας. Φυσικά, όσοι ήδη είναι σε φόρμα και διαβάζουν συστηματικά, ή έχουν μια ακόμα πιο στενή σχέση με το βιβλίο, θα βρουν στην λέσχη ένα χώρο ανοίγματος και μοιράσματος.
Πιο συγκεκριμένα, το πλάνο λειτουργίας της λέσχης ανάγνωσης είναι το εξής: θα επιλέγεται ένα βιβλίο ανά τρίμηνο, το οποίο οι ενδιαφερόμενοι θα φροντίζουν να διαβάσουν. Με το πέρας του τριμήνου, θα οργανώνεται μια συνάντηση για συζήτηση γύρω από το βιβλίο. Όσον αφορά στην παραγγελία των βιβλίων, ο σύλλογος στοχεύει να εξετάσει την δυνατότητα ομαδικών παραγγελιών για την διευκόλυνση των ενδιαφερομένων.
Η πρόθεση της λέσχης είναι να εστιαστεί αρχικά η ανάγνωση στο ελληνόγλωσσο βιβλίο, χωρίς να αποκλείεται σε δεύτερο χρόνο και το άνοιγμα σε ξενόγλωσσα βιβλία. Επίσης, όπως είναι αναμενόμενο σε μία τέτοια λέσχη, στόχος είναι να υπάρχει ποικιλία στα επιλεγόμενα βιβλία (σύγχρονη και κλασική λογοτεχνία, διαφορετικά είδη, ποικίλη θεματολογία, κλπ.) που να καλύπτει τα ενδιαφέροντα των μελών και να ανοίγει νέους ορίζοντες σε όλους μας, μέσα από την ανάγνωση και την κουβέντα.

Προβολή Ελληνικής Ταινίας "Μια Τρελλή Τρελλή Οικογένεια"
2024-04-20 17:00 - 19:00 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά στην προβολή της κλασικής ελληνικής ταινίας “Μια Τρελλή Τρελλή Οικογένεια” (1965) που οργανώνουμε, κατόπιν σχετικής άδειας που εξασφαλίσαμε από την εταιρεία Finos Film.
Σύνοψη: Οι νιόπαντροι Ανδρέας και Μίκα (Αλέκος Αλεξανδράκης και Τζένη Καρέζη) επιστρέφουν από το εξωτερικό και επισκέπτονται τους γονείς της κοπέλας. Ο Ανδρέας αποφασίζει να βοηθήσει την κατάσταση του σπιτιού και κυρίως τον πεθερό του (Διονύσης Παπαγιαννόπουλος), αφού διαπιστώνει ότι πρόκειται για μια πραγματικά τρελή οικογένεια. Η μητέρα (Μαίρη Αρώνη) της Μίκας απομάκρυνε τον σύζυγό της, θεωρώντας τον υπερβολικά καλό, και η μικρή αδερφή της οικογένειας είναι ένα θεότρελο κορίτσι που φέρνει στο σπίτι κάθε νέο που γνωρίζει.
Πληροφορίες: https://greek-movies.com/movies.php?m=52

Εορτασμός του Πάσχα
2024-05-05 11:00 - 19:00 | Centre Aéré des Allévays, Chemin des Allevays, Gingins, Vaud, 1276, Switzerland
Σας καλούμε να γιορτάσουμε μαζί το ορθόδοξο Πάσχα στις 5 Μαΐου 2024 στον υπέροχο χώρο του Centre Aéré des Allévays!
Περισσότερες λεπτομέρειες θα ανακοινωθούν τις προσεχείς ημέρες.

Γενική Συνέλευση Ακτής 2024
2024-06-02 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 2 Ιουνίου 2024 και ώρα 16:00 στο Maison de Quartier de la Redoute (Chemin de la Redoute 12, 1260 Nyon).
Η πρόσκληση για τη Γενική Συνέλευση καθώς και οι λοιπές πληροφορίες βρίσκονται εδώ: https://akti.ch/archives/2475

Γιορτή Τέλους Σχολικής Χρονιάς
2024-06-23 16:00 - 18:30 | Salle Communale de Nyon, Rue des Marchandises 4, Nyon, Vaud, 1260, Switzerland
Το Ελληνικό Σχολείο Γενεύης, Νυόν και Λωζάνης και ο Σύλλογος Ελλήνων και Φιλελλήνων ”Ακτή” συνδιοργανώνουν την καθιερωμένη γιορτή για το τέλος της σχολικής χρονιάς. Η γιορτή θα πραγματοποιηθεί στη Νυόν και θα συμμετάσχουν τα τμήματα της Νυόν και της Λωζάνης.

Συνεδρίαση Δ.Σ. 04/2024
2024-08-25 16:30 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Μηνιαία συνεδρίαση του Δ.Σ. της Ακτής.

Συνάντηση της Λέσχης Ανάγνωσης
2024-09-08 16:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland

Πικ-νικ στη Rolle
2024-09-22 11:30 - 16:30 | Plage de Rolle, Chem. de la Plage 4, Rolle, Vaud, 1180, Switzerland

Συνεδρίαση Δ.Σ. 05/2024
2024-09-29 11:00 - 12:30 | Café Ex Machina, Rue du Vieux-Marché 11, Nyon, Vaud, 1260, Switzerland

Εργαστήρια Κεραμικής
2024-10-06 15:00 - 19:30 | Maison de Quartier de la Redoute, Chemin de la Redoute 12, Nyon, 1260, Switzerland
Σας προσκαλούμε με χαρά σε δύο εργαστήρια κεραμικής (στα γαλλικά) με την Manon Schwerzmann που διοργανώνουμε την Κυριακή 6 Οκτωβρίου 2024 στο Maison de Quartier de la Redoute (Chemin de la Redoute 12, 1260 Nyon). Το πρώτο θα πραγματοποιηθεί στις 15:00 και το δεύτερο στις 17:30 (η διάρκεια του κάθε εργαστηρίου είναι περίπου 2 ώρες).
Το εργαστήρι απευθύνεται σε ενήλικες, εφήβους και παιδιά (άνω των 6 ετών). Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής.
Κάθε συμμετέχων/-ουσα θα κατασκευάσει δύο διαφορετικά κεραμικά αντικείμενα: ένα για προσωπική χρήση και ένα δεύτερο που θα διατεθεί στα πλαίσια του Χριστουγεννιάτικου φιλανθρωπικού bazaar που θα οργανώσει ο Σύλλογός μας την Κυριακή 15 Δεκεμβρίου 2024 (περισσότερες λεπτομέρειες θα ανακοινωθούν προσεχώς).
Κόστος συμμετοχής: 25 CHF για ενήλικες (20 CHF για τα μέλη της “Ακτής”) και 15 CHF για τα παιδιά και τους εφήβους. Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε γίνονται δεκτά).
Εγγραφή: Λόγω περιορισμένου αριθμού θέσεων, είναι απαραίτητη η προεγγραφή μέσω email στο info@akti.ch. Σε περίπτωση μεγάλης συμμετοχής, θα τηρηθεί σειρά προτεραιότητας.

Συνεδρίασης Δ.Σ. 06/2024
2024-10-27 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland

Παράσταση Γ. Λατσού "Ο Καραγκιόζης Επιστήμονας"
2024-11-09 17:00 - 19:00 | Aula du Collège de la Gradelle, Chemin du Pré-du-Couvent 5, Chêne-Bourgeries, Genève, 1224, Switzerland
Ο Σύλλογος Ελληνικής Κοινότητας Γενεύης, ο Κύκλος Ελληνικών Σπουδών και ο Σύλλογος Ελλήνων και Φιλελλήνων “Η Ακτή” σας προσκαλούν με χαρά στην παράσταση του Θεάτρου Σκιών Γιώργου Λατσού με τίτλο “Ο Καραγκιόζης Επιστήμονας” που θα πραγματοποιηθεί το Σάββατο 9 Νοεμβρίου 2024 και ώρα 17:00 στην Aula du Collège de la Gradelle (chemin du Pré-du-Couvent 5, 1224 Chêne-Bourgeries) στη Γενεύη.
Η παράσταση θα είναι στα ελληνικά και η είσοδος είναι ελεύθερη για όλους. Μετά το τέλος της παράστασης, θα ακολουθήσει ένα ελαφρύ απερό στον ίδιο χώρο. Ακολουθεί η αφίσα της παράστασης:

Συναυλία των ``Μακάμ Αμάν''
2024-11-10 17:00 - 21:00 | Salle Communale de Nyon, Rue des Marchandises 4, Nyon, Vaud, 1260, Switzerland
Πρόγραμμα (δύο συναυλίες σε μία)
16:00 – Άνοιγμα εκδοτηρίων και κυλικείου
Προπώληση εισιτηρίων ή αγορά επιτόπου (πληρωμή μόνο μέσω της εφαρμογής Twint ή με χρήση κάρτας).
Ελληνικά κρασιά και εδέσματα θα διατίθενται προς πώληση στο κυλικείο μας πριν την έναρξη του πρώτου μέρος, στο διάλειμμα, αλλά και κατά τη διάρκεια του δεύτερου μέρους της συναυλίας.
17:00 – Πρώτο μέρος: Μουσική των Ελλήνων προσφύγων της Μικράς Ασίας
Με αφορμή την εκατονταετηρίδα από την υπογραφή της συνθήκης της Λωζάνης (1923), το συγκρότημα « Μακάμ Αμάν » προτείνει ένα πρόγραμμα σχετικά με τη μουσική των Ελλήνων προσφύγων της Μικράς Ασίας. Ένα φυλλάδιο με τους στίχους των τραγουδιών, κείμενα σχετικά με τη μουσική και φωτογραφίες θα μοιραστεί δωρεάν στο κοινό.
18:30 – Διάλειμμα
Η ιδανική ευκαιρία να επισκεφτείτε το κυλικείο μας!
19:00 – Δεύτερο μέρος: Ρεμπέτικα και μικρασιάτικα
Κατά της διάρκεια του δεύτερου μέρους, οι θεατές που το επιθυμούν θα μπορούν να χορέψουν.
21:00 – Τέλος της εκδήλωσης
Το συγκρότημα « Μακάμ Αμάν » έχει τη βάση του στην Ελβετία και στην Ελλάδα (συγκεκριμένα, στην Ικαρία). Αποτελείται από 5 Έλληνες μουσικούς. Το ρεπερτόριο τους περιλαμβάνει παραδοσιακά τραγούδια της Μικράς Ασίας και των γύρω νησιών, μουσική από τα καφέ Αμάν της Κωνσταντινούπολης, κλασική οθωμανική μουσική, ρεμπέτικα της περιόδου του μεσοπολέμου.
Περισσότερες πληροφορίες για το συγκρότητα Μακάμ Αμάν και το θέμα της συναυλίας.

Συνεδρίαση Δ.Σ. 07/2024
2024-11-24 16:30 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland

Συνάντηση της Λέσχης Ανάγνωσης
2024-12-08 16:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Την Κυριακή 8 Δεκεμβρίου 2024 και ώρα 16:00 στο Maison de Quartier de la Redoute (Chemin de la Redoute 12, 1260 Nyon), η λέσχη μας θα συναντηθεί για τη συζήτηση του βιβλίου ”Ο Τζίμης στην Κυψέλη” του Χρήστου Χωμενίδη (εκδόσεις Πατάκη).
Εάν ενδιαφέρεστε να συμμετάσχετε στη λέσχη ανάγνωσης της Ακτής, παρακαλούμε μη διστάσετε να επικοινωνήσετε μαζί μας για περισσότερες πληροφορίες.

Εργαστήρι Ζαχαροπλαστικής (Μελομακάρονα)
2024-12-11 18:00 - 20:00, 2024-12-12 18:00 - 20:00 | Le Pain du Quartier, Rue des Artisans 14, Crans, Vaud, 1299, Switzerland
Σας προσκαλούμε με χαρά σε δύο εργαστήρια ζαχαροπλαστικής που διοργανώνουμε την Τετάρτη 11 και την Πέμπτη 12 Δεκεμβρίου 2024 στο αρτοποιείο Le Pain du Quartier (Rue des Artisans 14, 1299 Crans). Τα εργαστήρια θα ξεκινήσουν στις 18:00 και η διάρκεια του κάθε εργαστηρίου θα είναι περίπου 2 ώρες. Υπεύθυνος των εργαστηρίων θα είναι ο ιδιοκτήτης του αρτοποιείου κ. Βασίλης Κλωνάρης.
Τα εργαστήρια απευθύνονται σε ενήλικες, εφήβους και παιδιά (άνω των 7 ετών). Όλα τα απαραίτητα υλικά παρέχονται από τους διοργανωτές και περιλαμβάνονται στο αντίτιμο συμμετοχής.
Κάθε συμμετέχων/-ουσα θα παρασκευάσει ένα πακετάκι μελομακάρονα για ιδία χρήση καθώς και ένα δεύτερο που θα διατεθεί προς πώληση στα πλαίσια του Χριστουγεννιάτικου φιλανθρωπικού bazaar που θα οργανώσει η Ακτή την Κυριακή 15 Δεκεμβρίου 2024.
Κόστος συμμετοχής: 25 CHF ανά άτομο (20 CHF για τα μέλη της “Ακτής”). Πληρωμή επιτόπου πριν από την έναρξη του εργαστηρίου, με κάρτα ή μέσω της εφαρμογής Twint (μετρητά δε θα γίνονται δεκτά).
Εγγραφή: Λόγω περιορισμένου αριθμού θέσεων, είναι απαραίτητη η προεγγραφή μέσω email στο info@akti.ch. Σε περίπτωση μεγάλης συμμετοχής, θα τηρηθεί σειρά προτεραιότητας.

Χριστουγεννιάτικο Φιλανθρωπικό Bazaar
2024-12-15 11:00 - 15:00 | Café Ex Machina, Rue du Vieux-Marché 11, Nyon, Vaud, 1260, Switzerland
Σας προσκαλούμε με χαρά στο Χριστουγεννιάτικο φιλανθρωπικό bazaar της Ακτής που θα πραγματοποιηθεί την Κυριακή 15 Δεκεμβρίου 2024 από τις 11:00 έως τις 15:00 στο café Ex Machina (στο κέντρο της Νυόν). Τα κέρδη από το bazaar θα διατεθούν προς ενίσχυση του ιδρύματος “Το Χαμόγελου του Παιδιού”.
Στο bazaar θα διατιθενται προς πώληση χειροποίητα κεραμικά στολίδια (τα οποία κατασκευάστηκαν στα εργαστήρια κεραμικής που έλαβαν χώρα στις 6 Οκτωβρίου 2024), μελομακάρονα (τα οποία θα παρασκευαστούν στα εργαστήρια ζαχαροπλαστικής που θα πραγματοποιηθούν στις 11 και 12 Δεκεμβρίου 2024), καθώς και διάφορα ελληνικά προϊόντα όπως μέλι, γλυκό κουταλιού, ρακόμελο και άλλα.
Η είσοδος στο bazaar θα είναι ελεύθερη. Για τυχόν αγορές, θα γίνονται δεκτές πληρωμές μέσω της εφαρμογής Twint, με τραπεζικές κάρτες ή με μετρητά.
